stanford-oval/wikipedia huggingface dataset:
למה זה מגיע לנו
הערות שוליים

1 2  עידן רייכל מארח את ברי סחרוף, למה זה מגיע לנו, באתר יוסמיוסיק, ‏8 באוקטובר 2018
↑  niv the tool, המצעד השבועי של מדיה פורסט, באתר mediaforest-group
↑  למה זה מגיע לנו, נבדק ב-2019-11-19
1 2  עידן רייכל מארח את ברי סחרוף - למה זה מגיע לנו - Idan Raichel & Berry Sakharof, נבדק ב-2019-11-19
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
| --- | --- |
בקרת זהויות :  MusicBrainz release group: 09842e55-52d1-4b2b-ae89-8a5a46122043
יוטה ואטאנבה

| --- | --- |

ואטאנבה בשנת 2023
 לידה:  13 באוקטובר 1994 (בן 30) יוקוהמה, יפן
 עמדה:  סמול פורוורד, פאוור פורוורד
 גובה:  2.06 מטר
 מספר:  18
 מכללה:  אוניברסיטת ג'ורג' וושינגטון
 דראפט:  לא נבחר, 2018
 קבוצות כשחקן
 2018–2020 2020–2022 2022–2023 2023–2024 2024-:  ממפיס גריזליס טורונטו ראפטורס ברוקלין נטס פיניקס סאנס ממפיס גריזליס
יוטה ואטאנבה (ביפנית: 渡邊 雄太; נולד ב-13 באוקטובר 1994) הוא כדורסלן יפני המשחק בקבוצת ממפיס גריזליס מליגת ה-NBA, בעמדות הסמול פורוורד והפאוור פורוורד.
נעורים וקריירת מכללות

ואטאנבה  נולד בעיר יוקוהמה שביפן. אמו, קומי, שיחקה בעברה בנבחרת יפן בכדורסל נשים, ואביו ואחותו היו גם הם שחקני כדורסל מקצועיים. בגיל 17 עבר למונטוויל שבקונטיקט, ארצות הברית, על מנת ללמוד באקדמיית הספורט "סנט תומאס מור", בה שיחק לצדו של אריק פסקל.
בין השנים 2014–2018 למד באוניברסיטת ג'ורג' וושינגטון, ולאורך 4 העונות בקבוצת הכדורסל שלה העמיד ממוצעים של 10.9 נקודות, 4.5 ריבאונדים ו-1.5 אסיסטים למשחק. בעונת 2017/2018 הוביל את קלעי קבוצתו עם ממוצע של 16.3 נקודות למשחק, וזכה בתואר "שחקן ההגנה של העונה" במחוז ה-Atlantic 10.
קריירה ב-NBA > ממפיס גריזליס

ואטאנבה לא נבחר כלל בדראפט ה-NBA‏ 2018, אולם זכה לחוזה כפול בממפיס גריזליס. ב-14 בדצמבר 2019 שיחק מול בן ארצו רוי הצ'ימורה מוושינגטון ויזארדס, ובכך לראשונה בתולדות ה-NBA השתתפו שני יפנים באותו משחק. בשתי עונותיו עם הגריזליס שותף ב-33 משחקים בסך הכול, ותרם 2.3 נקודות בממוצע למשחק.
קריירה ב-NBA > טורונטו ראפטורס

בנובמבר 2020 חתם על חוזה לשנתיים בטורונטו ראפטורס, ולאורך התקופה שותף ב-88 משחקים, וקלע 4.3 נקודות בממוצע למשחק כשחקן ספסל. ב-26 בדצמבר 2021 קבע שיאי קריירה של 26 נקודות ו-13 ריבאונדים, במשחק מול קליבלנד קאבלירס.
קריירה ב-NBA > ברוקלין נטס

באוגוסט 2022 חתם על חוזה לעונה אחת בברוקלין נטס. ב-58 משחקיו עם הנטס קלע 5.6 נקודות למשחק, ב-44.4% קליעה לשלוש.
קריירה ב-NBA > פיניקס סאנס

ביולי 2023 חתם על חוזה לשנתיים בפיניקס סאנס.
קריירה ב-NBA > חזרה אל הממפיס גריזליס

בפברואר 2024, לאחר חצי עונה בפיניקס סאנס, עבר ווטאנבה אל הממפיס גריזליס בטרייד משולש שהיה בין הסאנס, הנטס והגריזליס. בכך חזר לקדנציה השנייה שלו במדי הגריזליס.
נבחרת יפן

בשנת 2013, בגיל 18, שיחק לראשונה עבור נבחרת יפן בכדורסל, בטורניר אליפות מזרח-אסיה. מאז יצג את מדינתו גם במוקדמות אולימפיאדת ריו דה ז'ניירו (2016), בגביע העולם בכדורסל 2019, באולימפיאדת טוקיו (2020) ובגביע העולם בכדורסל 2023.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | ממפיס | 15 | 0 | 11.6 | 0.294 | 0.125 | 0.700 | 2.1 | 0.5 | 0.3 | 0.1 | 2.6 |
| 2019/2020 | ממפיס | 18 | 0 | 5.8 | 0.441 | 0.375 | 0.375 | 1.1 | 0.3 | 0.3 | 0.1 | 2.0 |
| 2020/2021 | טורונטו | 50 | 4 | 14.5 | 0.439 | 0.400 | 0.828 | 3.2 | 0.8 | 0.5 | 0.4 | 4.4 |
| 2021/2022 | טורונטו | 38 | 4 | 11.7 | 0.406 | 0.342 | 0.600 | 2.4 | 0.6 | 0.3 | 0.4 | 4.3 |
| 2022/2023 | ברוקלין | 58 | 1 | 16.0 | 0.491 | 0.444 | 0.723 | 2.4 | 0.8 | 0.4 | 0.3 | 5.6 |
| קריירה |  | 179 | 9 | 13.3 | 0.439 | 0.390 | 0.687 | 2.5 | 0.7 | 0.4 | 0.3 | 4.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | טורונטו | 4 | 0 | 2.5 | 0.333 | 0.000 | 0.000 | 0.0 | 0.0 | 0.0 | 0.0 | 1.0 |
| 2022/2023 | ברוקלין | 1 | 0 | 5.0 | 0.500 | 0.500 | 0.000 | 1.0 | 0.0 | 0.0 | 0.0 | 3.0 |
| קריירה |  | 5 | 0 | 3.0 | 0.375 | 0.333 | 0.000 | 0.2 | 0.0 | 0.0 | 0.0 | 1.4 |
מחנה הריכוז טרגו ז'יו

| --- | --- |

 מידע כללי
 מדינה:  רומניה 
 מחוז:  טרגו ז'יו 
 תאריכים
 תאריך הקמה:  12 בפברואר 1941 
 תאריך שחרור:  23 באוגוסט 1944 
 נתונים
 קואורדינטות:  45°02′35″N 23°17′52″E﻿ / ﻿45.043056°N 23.297778°E﻿ / 45.043056; 23.297778
 
מחנה הריכוז טרגו ז'יו היה מחנה ריכוז שהוקם ברומניה, בסמוך לטרגו ז'יו, בהתאם להוראה של יון אנטונסקו מיום 12 בפברואר 1941 במטרה לבודד, להחזיק תחת השגחה ולהעביד בפרך אסירים הכלואים על רקע פוליטי. המחנה פעל עד 23 באוגוסט 1944, היום בו הופל משטרו של יון אנטונסקו.
מראשית יוני 1941 נכלאו במחנה זה כמאתיים פליטים יהודים שהגיעו מפולין, סלובקיה והונגריה וחיפשו מקלט ברומניה. בהמשך נכלאו במחנה הריכוז טרגו ז'יו כ-7,000 גברים יהודים שנאספו מאזור דורוחוי, מאזור וסלוי, מאזור יאשי, מאזור רומן וממקומות נוספים. בין כלואי המחנה היו גם 14 רבנים ומנהיגים של יהדות רומניה. באוגוסט 1941 הגיעה למחנה ועדה ברשותו של קולונל פטרוצוי, כדי לשחרר את אלה שצו הכליאה שלהם היה שגוי ובסיום עבודתה, בסוף השנה, נותרו במחנה כאלף כלואים והמשוחררים חזרו למשפחותיהם. בשנת 1942 הובאו כלואים נוספים בהם בחורות צעירות, נשים ומתבגרים. אישה אחת, שהייתה בחודש התשיעי, ילדה במחנה. בין הכלואים החדשים היו אברהם לייב זיסו, מישו בנבניסטי, התעשיין המומר מקס אאושניט, קבוצה של כעשרים צעירים ותלמידים יהודים שנידונו לעשרים עד עשרים וחמש שנות מאסר על הפצת כרוזים נגד המלחמה וגם פעילים יהודים ורבנים שמוצאם בבסרביה או בברית המועצות.
לאחר כיבוש הונגריה על ידי גרמניה הנאצית, ב-19 במרץ 1944, הגיעו דרך גבול הונגריה קבוצות של פליטים יהודים מפולין, סלובקיה והונגריה עצמה. חלק מהפליטים נתפסו ונשלחו חזרה, מעבר לגבול הונגריה, אך חלק אחר נכלא במחנה הריכוז טרגו ז'יו. במרץ 1944 הובאו לכאן גם 166 יהודים ממחנה הריכוז ואפניארקה ו-563 ממחנה גרוסולובו.
תנאי החיים במחנה

הכלואים חויבו בתשלום עבור שהותם הכפויה במחנה - הקהילה היהודית שילמה 4,000 לאי עבור כל יהודי שהוכנס למחנה, 150 לאי עבור כל ארוחה שקיבל ו-50 לאי עבור כביסה. הכלואים חויבו למסור את כל הכסף שהביאו איתם למפקד המחנה ולפי עדויות שונות נאספו כעשרים מיליון לאי. מהסכום הזה הוקצו 10% לצלב האדום ו-10% נוספים לתמיכה בעניים, אך מפקד המחנה שמר את הכסף לעצמו.
היהודים הכלואים הוצבו בצריפים שונים, לפי סכום הכסף ששילמו כשוחד - העשירים יותר שהו באזור שנקרא A. תנאי החיים השתנו לפי המצב בחזית המלחמה, כשהצבא הרומני והצבא הגרמני התקדמו בחזית הסובייטית, התנאים הפכו קשים יותר וכשהמצב התהפך הם הוקלו. המזון היה מועט והארוחות בלתי מספקות, כך שהכלואים אכלו גם עשבים שונים שליקטו. חבילות מזון ותרופות שנשלחו אל הכלואים על ידי המשפחות או הקהילה, הוחרמו על ידי מפקד המחנה גאורגה זלטסקו Gheorghe Zlătescu וסגנו גריגורה טרפדוש Grigore Trepăduş. בטרגו ז'יו הטמפרטורה נמוכה מאוד בחורף (עם טמפרטורה שנתית של 10°-2°), אך לכלואים אושר להסיק את תנורי החימום רק שעה עד שעה וחצי בלילה.
הכלואים, ללא שום התחשבות במצבם הבריאותי, הוצאו לעבודה קשה, לסלילת דרכים ומסילות ברזל, לכרייה במחצבות אבן ולפינוי שטחי יער והכשרת הקרקע לחקלאות. מי שלא עמד במשימה שהוטלה עליו נענש ב-25 מלקות על גוף חשוף או שנקשר לעץ ליותר מיממה במזג אוויר קר ביותר. המפקדים הטילו אימה על הכלואים והיו מספרים להם שקיבלו הוראות מאנטונסקו להרוג אחד מכל עשרה. מי שרצה לקבל שחרור מיום עבודה, היה צריך לשלם 10,000 לאי או יותר.
לקריאה נוספת

יעקב גלר – Rezistenţa spirituală a evreilor români în timpul Holocaustului (העמידה הרוחנית של יהודי רומניה בתקופת השואה) Editura Hasefer, 2004.
אובידיו קראנגה, טרגו ז'יו, אנציקלופדיה של המחנות והגטאות (כרך III, עמ' 781–783), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שבנייה • שטוטהוף |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
לוי אבן אלתבאן

אבו אלפהם לוי בן יעקב אבן אלתבאן היה פייטן ומדקדק ספרדי במחצית השנייה של המאה ה-11 בסארגוסה.
ביוגרפיה

נולד ליעקב וחי בסארגוסה שבספרד. קיים קשרי מכתבים עם בכירי משוררי דורו, בהם רבי יהודה הלוי, אשר מפליג לגבי כישרונו בשירה ור' משה אבן עזרא, שמונה אותו כאחד המשוררים הטובים שבדורו, ומתאר אותו כ"מורה מפורסם ומלומד גדול". ר' יהודה אלחריזי תיאר את אבן אלתבאן כמי ששולט במליצות הלשון ומשתמש בהם כטוב בדרך שהמתבן דש בקלות את התבואה. אלחריזי רומז באמירתו לפירוש השם "אלתבאן", בערבית - סוחר תבן. עסק רבות בדקדוק עברי ובהוראתו. לא ידוע לנו רבות על קורות חייו.
תלמידו היה הדקדקן יצחק אבן ברון, מחבר ספר כתאב אלמואזנה, ספר על המילים והשרשים המשותפים לעברים ולערבית.
פיוטיו

שירתו אופיינית לתור הזהב בספרד. בידינו בעיקר שירי קודש מאבן אלתבאן. כשבעים שירים פרסם דן פגיס, שכתב עליו: "כחו רב לו ברשויות ליריות קצרות ובאהבות, באופנים ובמאורות, הכתובים לעיתים בצורת דו-שיח בין הקב"ה לישראל".
אחד מפיוטיו, אשר העסיק רבות את החוקרים הוא הסליחה "אליכם אישים אקרא". החוקרים נחלקים על מי נסוב הפיוט, לדעת חלקם על מלחמת אלפונסו השישי, מלך לאון במוראביטים ולדעת חלקם על כיבוש סארגוסה בידי אלפונסו הראשון, מלך אראגון. חיים שירמן מעריך כי מדובר בסליחה על תעלולי גדודי המורבאטים מצפון אפריקה שהגיעו לספרד בשנות התשעים של המאה ה-11.
רבים מפיוטיו נאמרו וחלקם עודם נאמרים בקהילות ישראל השונות, ומהם הרשות לנשמת "לקראת מקור חיי", הנמצא במחזור רומנייא בחלק "תפלות של שבת לחתן", הרשות לאל חי ברכו, המופיעה כפיוט חתונה בסדר חתונה תימני, "לא אהלך במחשכים" המופיע בסדר לשלש רגלים כמנהג קארפינטראץ, לו ישקלו רעי מהומתי, הנאמר בחלק מקהילות הספרדים בחלק מהתעניות, לשובב נות בית, הנאמר בסוכות בעיקר בקהילות אלג'יר, איך אתיצבה הנאמר בחלק מקהילות הספרדים כפתיחה לסליחות יום הכיפורים.
ספר 'המפתח'

רבי אברהם אבן עזרא, במבוא לספר מאזניים, בעודו מונה את הבלשנים שקדמו לו כותב: "ורבי לוי הנקרא בן אל תבאן ספרדי במדינת סרקסטה תקן ספר המפתח". ספר דקדוק זה אבד, אך שמו מופיע בין ספרי דקדוק אחרים גם במקורות נוספים, ביניהם בספרו של תלמידו יצחק אבן ברון, המביא כמה מובאות מספר המפתח. הספר הכיל ככל הנראה בעיקר ענייני דקדוק וכן פירוש לשוני של כתובים. שני פירושים כאלה מובאים בפירושו של הראב"ע על תהלים.
ככל הנראה כתב אבן אלתבאן ספר נוסף ובו ביאור פסוקים ותרגומם.
לקריאה נוספת

רצהבי, יהודה, שירי לוי אבן אלתבאן: מאמר ביקורת, תרביץ, לח.
פגיס, דן. שירי לוי אבן אלתבאן : יוצאים לאור על פי כתבי יד ודפוסים בצירוף מבוא חילופי נוסח וביאורים. ירושלים: אקדמיה לאומית ישראלית למדעים, 1968.
חיים שירמן, השירה העברית בספרד ובפרובאנס, א, עמ' 329.
חיים שירמן, אבו אלפהם לוי  אבן אלתבאן בתוך: המשוררים בני דורם של משה אבן עזרא ויהודה הלוי סדר שני, בתוך: ידיעות המכון לחקר השירה העברית, תרצ"ח 1938 עמ' רנב-רעו.
דן פגיס, מקורות לפעולתו של לוי אבן אלתבאן במחקר הלשון, לשוננו כז.
הערות שוליים

↑  בידינו כמה פיוטי ידידות ששלח לו ריה"ל, באחת מהן ריה"ל גם מתקן אותו בעקבות טעות בפיוט ששיגר אליו - העיז במקום העז, עיין שירמן, השירה עמ' 329 ו-פגיס, שירי, עמ' 18 ו-163.
↑  כתאב אלמחאצרה ואלמדאכרה, הובא אצל פגיס, שירי, עמ' 15 ואילך.
↑  תחכמוני, שער ג'. היו שהבינו אמירה זו כמשתמעת לשני פנים, ויש שסברו שהיא לגנאי, עיינו בהרחבה אצל פגיס, שירי עמ' 21–23. אך רצהבי, יהודה, שירי לוי אבן אלתבאן: מאמר ביקורת, תרביץ, לח, הוכיח כי מדובר בלשון שבח גמור.
↑  פגיס, דן. שירי לוי אבן אלתבאן : יוצאים לאור על פי כתבי יד ודפוסים בצירוף מבוא חילופי נוסח וביאורים. ירושלים: אקדמיה לאומית ישראלית למדעים, 1968, עמ' 5.
↑  אליכם אישים אקרא ישרו מעגליכם - לוי אבן אלתבאן | מפעל המילון ההיסטורי, באתר maagarim.hebrew-academy.org.il
↑  פגיס, דן. שירי לוי אבן אלתבאן : יוצאים לאור על פי כתבי יד ודפוסים בצירוף מבוא חילופי נוסח וביאורים. ירושלים: אקדמיה לאומית ישראלית למדעים, 1968, עמ' 7.
↑  חיים שירמן, השירה העברית בספרד ובפרובאנס, א, עמ' 330.
↑  סדר תפלות השנה כמנהג רומנייא, ויניציה 1522, דף תמו.
↑  חופת חתנים הנקרא שירה וזמרה, עדן תרפ"ה, דף נב ע"א
↑  אמשטרדאם 1759, עמ' 90, הובא אצל פגיס, שירי, עמ' 57.
↑  שפתי רננות, ליוורנו תקצ"ז, דף קנ"ג ע"א
↑  רבי אברהם אבן עזרא, מאזני לשון הקודש, אופנבך תקנ"א, דף ב עמוד א
↑  פגיס, דן. שירי לוי אבן אלתבאן : יוצאים לאור על פי כתבי יד ודפוסים בצירוף מבוא חילופי נוסח וביאורים. ירושלים: אקדמיה לאומית ישראלית למדעים, 1968, עמ' 23 ואילך
↑  ז, י ו-עט, יב
↑  ג, וידה, הובא אצל פגיס, דן. שירי לוי אבן אלתבאן : יוצאים לאור על פי כתבי יד ודפוסים בצירוף מבוא חילופי נוסח וביאורים. ירושלים: אקדמיה לאומית ישראלית למדעים, 1968, עמ' 27-28.
| --- | --- |
בקרת זהויות :  NLI: 987007304315005171  GND: 173147585  ISNI: 0000 0000 4978 1515  LCCN: nr99026385  NTA: 072251670  VIAF: 314826865   WorldCat (עם VIAF): 314826865
מטה קסם

מטה קסם עשוי ברזל וברונזה שנמצא בקברו של כהן שמאני בשוודיה
מטה קסם
מטה קסם, מטה קסמים או שרביט קסמים הוא שרביט המשמש קוסם, מכשף או פיה למתן אות להתרחשות הקסם שהוא עושה.
שרביט קסמים משמש קוסם בעת מופע קסמים שהוא עורך, והוא מופיע פעמים רבות בסיפורי פנטזיה, בשימושם של הקוסמים, המכשפים והפיות המאכלסים סיפורים אלה.
נהוג לחלק את המטות לשני סוגים:
מטה קסם (staff) - מוט ארוך (בגובה אדם ומעלה), בדרך כלל עשוי מעץ עתיק או מתכת נדירה.
שרביט קסמים (wand) - מוט קצר (באורך של כ-30 ס"מ).
אזכורים בדת

בספר שמות מסופר על תחרות מטות קסמים, (במילה מטה הכוונה מקל הליכה העוזר להליכה ברגל) בין משה ואהרן לבין חרטומי פרעה:
תרבות פופולרית

בסדרת ספרי שר הטבעות, הן גנדלף והן סארומן הם בעלי מטה קסם באמצעותו הם מבצעים את קסמיהם. כאשר גנדלף האפור הופך לגנדלף הלבן, מטה הקסם שלו הופך ממטה עץ פשוט למטה עץ לבן וחזק יותר. המטה של גנדלף משמש לו גם כמקל הליכה וכלי נשק בו הוא מכה באויביו.
בסדרת ספרי נרניה, למכשפה בסיפור "האריה, המכשפה וארון הבגדים" יש מטה קסם, אשר באמצעותו היא, בין השאר, יוצרת רחת לוקום ומשקה שוקולד על מנת לפתות את אדמונד, וכן היא משתמשת במטה שלה על מנת להפוך יצורים חיים לפסלי אבן.
בסדרת ספרי ארץ-ים, נערים הרוצים להתחנך כקוסמים נשלחים ללמוד בבית הספר הגבוה לאומנות הכישוף באי בצר למשך מספר שנים. החל משלב מסוים, החניכים הופכים לחרשי-כשפים, שם ניתנת הבחירה האם להמשיך ולהתעמק באומנויות הגבוהות או לסיים את לימודיו בטרם עת ולהפוך לחרש-כשפים, דהיינו קוסם שאינו נושא מטה. מי שמסיים את לימודיו באופן מלא, הופך לקוסם לכל דבר ועניין ומקבל מטה-קסמים בגובהו, מגולף מעץ, מידי הרב-מג של בצר בעצמו (ומכונה בהתאם קוסם או מכשף, בניגוד ל"חרש-הכשפים" שאינו נושא מטה).
בסדרת ספרי הארי פוטר, שרביט קסם הוא הכלי החשוב ביותר, המשמש קוסם או מכשפה לתעל את כוחותיהם בצורה אפקטיבית. התוצאות הטובות ביותר מושגות כאשר השרביט "בוחר" את הקוסם. כאשר שני שרביטים עם אותה ליבת קסם משמשים בדו-קרב, הם לא יפעלו בצורה טובה ואחד מהשרביטים יגרום לשני להציג תיעוד של כל הכשפים שבוצעו דרכו. אם קוסם מנצח קוסם אחר בדו-קרב השרביט של הקוסם המנוצח יעביר את נאמנותו, ברוב המקרים, לקוסם המנצח.
השיר "מקל קסמים" שכתבה אפרת פרץ והלחין נחום היימן. שבשיר עצמו לדובר יש מקל קסמים שבעזרתו הוא מורה לסביבתו לציית לפקודותיו.
מירוסלאב נמץ

מירוסלאב נמץ (בסלובקית: Miroslav Nemec; נולד ב-26 בספטמבר 1971) הוא כדורגלן עבר סלובקי ששיחק בעמדת החלוץ.
קריירה

נמץ התחיל את הקריירה שלו בקבוצת הנוער אגרוסטב סאסווה, אליה הצטרף בגיל 12. כאשר התגייס לצבא הצ'כוסלובקי הצטרף לקבוצת המילואים של דוקלה באנסקה ביסטריצה, ולאחר שסיים אותו הצטרף לסלצה מהליגה השלישית. בהמשך הקריירה שלו, שיחק בטאטרן פרשוב, מ.פ.ק. קושיצה, דאק 1904 דונאיסקה סטרדה, מ.ס. אשדוד, מ.ש.ק. ז'ילינה, מטאדור פושצ'וב, אטיראו ואקיבסטוזץ.
לאחר שפרש מכדורגל בשנת 2006, הצטרף לצוות המקצועי של מ.ש.ק. ז'ילינה כעוזר מאמן ושימש בתפקיד זה כ-9 שנים. במקביל לתפקידו כעוזר מאמן במועדון, שימש כמאמן קבוצת המילואים וקבוצת הנוער. באוקטובר 2015, מונה למאמן טפליצ'קה נאד ואהום. בהמשך, אימן בפרידק-מיסטק, טלן וישן וניטרה.
טור חזקות

טוּר חֲזָקוֹת הוא טור הבנוי כסכום של חזקות מ-0 עד אינסוף של נעלם. טורי חזקות יכולים לתאר כל פונקציה אנליטית ומשמשים באנליזה מתמטית, לחישוב ערכן של פונקציות אנליטיות, בגלל הפשטות שבחישוב כל אחד מאברי הטור הדורשת אך ורק שימוש בפעולות אריתמטיות רגילות.
הגדרה

טור חזקות הוא טור פונקציות מהצורה  \ f(x)=\sum _{n=0}^{\infty }a_{n}(x-c)^{n} כאשר  \ a_{n} היא סדרה של מקדמים (לרוב אלו מספרים ממשיים או מרוכבים), ו- \ c היא הנקודה שסביבה מפותח הטור.
רדיוס התכנסות

תכונה חשובה של טורי חזקות במספרים ממשיים או מרוכבים המבדילה אותן מטורי פונקציות אחרים היא קיום רדיוס התכנסות לטור חזקות.
אם  \ f(x)=\sum _{n=0}^{\infty }a_{n}(x-c)^{n} הוא טור חזקות, אז קיים  \ 0\leq r\leq \infty  כך שלכל  \ |x-c|<r הטור מתכנס בהחלט, ולכל תת-קבוצה קומפקטית של  \ \left\{|x-c|<r\right\} הטור מתכנס במידה שווה.
כאשר  \ r=\infty  הטור מתכנס נקודתית עבור כל מספר, והוא מתכנס במידה שווה על כל המרחב אם ורק אם הטור הוא פולינום. אחרת, הטור מתכנס במידה שווה רק על קבוצות חסומות בו.
על המעגל, או שתי הנקודות במקרה הממשי,  \ |x-c|=r לא ניתן בוודאות לומר האם הטור מתכנס או מתבדר (קיימות דוגמאות לכאן ולכאן).
רדיוס ההתכנסות של טור חזקות נתון על ידי נוסחת קושי־אדמר:  \ r=1/\limsup _{n\rightarrow \infty }{\sqrt[{n}]{|a_{n}|}} (אם הגבול הוא אפס, הטור מתכנס תמיד). נוסחה זו תמיד מניבה את הרדיוס המבוקש, אך לעיתים קשה לחשב אותה. הנוסחה (דאלמבר)  \ r=\lim _{n\rightarrow \infty }1/\left|{\frac {a_{n+1}}{a_{n}}}\right| נכונה כאשר הגבול קיים (סופי או אינסופי; לשם כך הכרחי שכמעט תמיד  \ a_{n}\neq 0), ולעיתים היא קלה יותר לחישוב.
פעולות על טורי חזקות > חיבור וחיסור

סכום שני טורי חזקות הוא טור החזקות שמקדמיו הם סכום המקדמים של הטורים המחוברים, בדומה לטורי פונקציות רגילים:
פעולות על טורי חזקות > מכפלה

מכפלת טור חזקות בקבוע היא טור החזקות שמקדמיו הם מכפלת הקבוע בטור החזקות המוכפל:
מכפלת שני טורים:
פעולות על טורי חזקות > גזירה ואינטגרציה

בתוך תחום ההתכנסות ניתן לגזור את טורי החזקות איבר-איבר, וכן גם לבצע עליהם אינטגרציה איבר-איבר:
שימושים

השימוש הנפוץ של טורי חזקות הוא לתיאור של פונקציות אנליטיות. אם פונקציה  \ f(x) היא אנליטית בנקודה  \ c, אז מקדמי טור החזקות סביב  \ c שמתאר את הפונקציה בסביבת  \ c הם  \ a_{n}={\frac {f^{(n)}(c)}{n!}}. כלומר, טור החזקות המתאר את הפונקציה הוא טור טיילור שלה באותה נקודה. ניתן להראות שכל תיאור של פונקציה באמצעות טור חזקות יהיה טור טיילור.
במישור המרוכב, רדיוס ההתכנסות של טור חזקות שמתאר פונקציה הולומורפית סביב נקודה מסוימת, הוא רדיוס המעגל המקסימלי סביב אותה נקודה, שלא מכיל אף נקודה סינגולרית.
ניתן להכליל את מושג טורי החזקות כדי לתאר פונקציות שאינן אנליטיות בנקודה, אך אנליטיות בסביבתה, על ידי טורי לורן.
טורי חזקות פורמליים

באלגברה מופשטת ובקומבינטוריקה, משתמשים בטורי חזקות פורמליים ככלי חישובי, כאשר בתחומים אלו אין עניין של התכנסות טורי החזקות, והם מוגדרים רק בשביל האריתמטיקה המיוחדת שלהם. בקומבינטוריקה הטורים מכונים פונקציות יוצרות. הפונקציות היוצרות משמשות כמעט רק לספירת עצמים, על ידי מקדמי החזקות המתאימות, ולכן בדרך כלל אין חשיבות להתכנסות הטורים. כך לדוגמה, טור החזקות  \sum _{n=1}^{\infty }n!x^{n} שמתבדר עבור כל מספר ששונה מאפס הוא פונקציה יוצרת לגיטימית.
טורי חזקות פורמליים > טורי חזקות מוכללים

לכל שדה F ולכל חבורה אבלית סדורה  \ \Gamma , השדה של טורי החזקות המוכללים  \ F((\Gamma )) כולל את כל הסכומים הפורמליים  \ \sum _{g\in \Gamma }\alpha _{g}g שיש להם תומך סדור היטב.
דוגמאות > הפונקציה האקספוננציאלית

הפונקציה האקספוננציאלית ניתנת להצגה כטור חזקות:  \ \exp(x)=e^{x}=\sum _{n=0}^{\infty }{\frac {x^{n}}{n!}}.
ניתן להראות שהתכונה הבסיסית של הפונקציה – העברת חיבור לכפל – נובעת ישירות מאופן הפעולה של הכפל על טורים ומהבינום של ניוטון. גם את הנוסחה  \ {\frac {d}{dx}}e^{ax}=a\cdot e^{ax} אפשר לקבל ישירות מאופן הפעולה של הנגזרת על טורי החזקות. תכונות אלו ניתן להרחיב גם לחוגים ולאלגבראות בנך באופן כללי, אם כי התכונה הראשונה תלויה בקומוטטיביות של המכפלה, ולא מתקיימת באופן כללי.
דוגמאות > פונקציות סינוס וקוסינוס

פונקציית הסינוס (טריגונומטריה) ניתנת להצגה כטור חזקות:  \sin {x}=\sum _{k=0}^{\infty }{\frac {(-1)^{k}}{(2k+1)!}}x^{2k+1}.
פונקציית הקוסינוס (טריגונומטריה) ניתנת להצגה כטור חזקות:  \cos {x}=\sum _{k=0}^{\infty }{\frac {(-1)^{k}}{(2k)!}}x^{2k}.
דוגמאות > פונקציה רציונלית

טור החזקות שמקדמיו שווים ל-1 מתכנס לפונקציה:  {\frac {1}{1-x}}=\sum _{k=0}^{\infty }x^{k}
ובמקרה זה טור החזקות מתכנס עם רדיוס התכנסות 1=r כפי שניתן להוכיח בקלות בעזרת משפט דאלמבר שלעיל.
דוגמאות > טורים נוספים

לעיתים ניתן למצוא את הפונקציה שאליה מתכנס טור חזקות נתון על ידי ביצוע מניפולציות על הטור הנתון כדי להגיע לטור שידוע לאיזו פונקציה הוא מתכנס, ולאחר מכן ביצוע מניפולציות הפוכות על הפונקציה שהתקבלה, לקבלת הפונקציה שאליה מתכנס הטור המקורי.
מדי אסיר

מדי אסיר במתקן המעצר בגואנטנמו
מדי אסיר הם המדים אותם מחויבים ללבוש אסירים המוחזקים בבית סוהר, במטרה להקל על ההבחנה בינם לבין סוהרים ומבקרים בבתי הסוהר, ולהקשות על הימלטותם.
ישראל

לפי תקנות בתי הסוהר, אסיר שפוט חייב ללבוש בגדי אסיר שיסופקו לו על ידי בית הסוהר, ואילו אסיר שטרם נגזר דינו ואסיר אזרחי רשאים ללבוש את בגדיהם הפרטיים. הסעיף מסמיך את נציב בתי הסוהר להתיר לאסירים ללבוש את בגדיהם הפרטיים בנסיבות נוספות, ובפקודות הנציבות אכן נקבע כי גם אסירים המוחזקים בבתי סוהר בדירוג ביטחון מזערי רשאים ללבוש את בגדיהם הפרטיים, וכך גם אסירים המוחזקים באגפי שיקום, אך הפקודות מחייבות אסירים שפוטים ללבוש מדי אסיר בעת שהם יוצאים לבית המשפט או מופיעים בפני ועדת שחרורים. לאסירים היוצאים לעבודה מחוץ לבית הסוהר מסופקים מדי עבודה שאינם מדי אסיר.
מאז 2008 החל שירות בתי הסוהר לספק לאסירים מדים כתומים הכוללים פסים זוהרים, המאפשרים לזהות את האסירים הלובשים אותם ביתר קלות. קודם לכן לבשו האסירים מדים חומים, שהיו גם כבדים יותר מהמדים הכתומים.